**HÁTTÉRANYAG**

**Samu Botond: Az I. világháború térképeken 2.
Háborús hétköznapok

*\* kamarakiállítás az OSZK Térképtárának folyosóján \****

Az első világháború térképeit bemutató *tematikus kiállítássorozatunk második része* a háború alatt publikált és használt *polgári és katonai anyag* mellett a világégés újdonságait – **a haditechnikai fejlesztéseket, a tömegességet és a hátország bevonását a totális háborúba** – kívánja bemutatni. A cím is erre utal: a felvonultatott művek között láthatunk mind az *otthonmaradottaknak szánt színes, látványos, propagandisztikus anyag*ot, mind egyedi, kéziratos bejegyzésekkel ellátott *katonai-topográfiai térképek*et, de külön vitrint szántunk a hadifoglyok és hadikórházak kérdésének, valamint a háború utóéletének is.

A kiállítást a könyvtár gazdag első világháborús gyűjteményeinek anyagai, így **korabeli plakátok, fényképek, aprónyomtatványok** teszik teljesebbé. Emellett olyan egyedi illetve ritka térképeket is bemutatunk, amelyek máshol nem, vagy csak külföldi gyűjteményekben találhatóak meg.

A kamarakiállítás méreteiből és bemutatott anyagából adódóan nem a háború teljes hadtörténetét vagy a civil szerveződések széles skáláját kívánja bemutatni, sokkal inkább **a korszak eddig kevésbé ismert részleteit szeretné megvilágítani, amiben a személyes anyag nagy szerepet játszik**. Az eredeti tulajdonosok bejegyzéseivel gazdagított térképművekből megtudhatjuk*, mi érdekelte őket, követték-e az eseményeket és mennyire pontosak voltak értesüléseik*. Mindemellett a semleges országok térképkiadásába is betekintést nyerhetünk, hiszen érthető módon mindenkit foglalkoztatott a háború és a frontvonalak, *hadmozdulatok bemutatására a legalkalmasabb eszköz mindig is a térkép volt*.

A kiállítás megtekinthető **2016. szeptember 30. és 2017. március 31. között a Térképtár folyosóján** a tár nyitvatartási idejében: kedd-péntek: 9-17 óráig, szombat: 9-14 óráig.

**További információ:**

**Szakmai kapcsolattartó:**

Samu Botond
samu.botond@oszk.hu

**Sajtókapcsolat:**

Kaiser Csilla

Kommunikációs és média kapcsolattartó
+36 20 400 88 73, kaiser.csilla@oszk.hu, [www.oszk.hu](http://www.oszk.hu)

Facebook oldal: https://www.facebook.com/nemzetikonyvtar/